Razpis tekmovanja v razvoju novih analitskih metod v medicini Ris v letu 2021

Koledar tekmovanj

Tekmovanja bodo v letu 2021 potekala:

| **Raven** | **Datum in čas pričetka** | **Datum in čas zaključka** |
| --- | --- | --- |
| 0 – Uvodno predavanje | četrtek, 1. april 2021 ob 16.00 | četrtek, 1. april 2021 ob 19.00 |
|  | ponedeljek, 5. april 2021 ob 8.00 | ponedeljek, 19. april 2021 ob 8.00 |
|  | sobota, 8. maj 2021 ob 9.00 | nedelja, 9. maj 2021 ob 9.00 |

Pred prijavo na tekmovanje je **nujno** potrebno od vsakega tekmovalca oz. njegovega zakonitega zastopnika zaradi zahtev *Zakona o varstvu osebnih podatkov* pridobiti pisno soglasje za javno objavo dosežkov. Na naših spletnih straneh bodo sicer vidni le dosežki najboljših ekip, vendar je javna objava tudi objava na šolski ali fakultetni oglasni deski ali v biltenu. Če zakoniti zastopnik člana ekipe s tem ne soglaša, se član tekmovanja, žal, **ne more** udeležiti.

Uvodno predavanje je namenjeno **predstavitvi ozadja in dejanskega problema**, ki ga bodo ekipe reševale na tekmovanju. Priporočljivo je, da se vsi tekmovalci udeležijo predavanja. Ekipe se morajo na tekmovanje prijaviti **pred uvodnim predavanjem.**

Na tekmovanje se prijavijo **ekipe**, ki so sestavljene iz **največ treh tekmovalcev**. Ekipo na 1. raven tekmovanja prijavi vodja, ki ga določijo člani ekipe. Poleg dopiše tudi imena ostalih tekmovalcev v ekipi. Prijava se odda na uradni spletni strani tekmovanja (**URL**). Ekipo lahko hkrati **sestavljajo študenti vseh fakultet in dijaki vseh SŠ.** V primeru, da naloge po končanju 1. ravni tekmovanja niso oddane do vnaprej določenega roka, je ekipa avtomatsko izključena iz tekmovanja. Na 2. raven tekmovanja se uvrsti **5 najboljših ekip** iz 1. ravni tekmovanja.

Rezultate do vnaprej določenega roka ekipa odda pod šifro. Rezultati se oddajo v obliki, ki je predpisana v navodilu naloge. Po zahtevi tekmovalne komisije, mora ekipa oddati tudi kodo, s katero je možno rezultate reproducirati. V namene oddajanja nalog in kode bo na spletu organizirano mesto oddaje.

Dovoljeni pripomočki

Za 1. in 2. raven tekmovanja si morajo ekipe same priskrbeti računalnike in primerno programsko opremo. Naloge lahko ekipa rešuje v programskem jeziku in programih, ki si jih izbere sama.

Na 2. ravni tekmovanja je komunikacija z osebami izven tekmovalnega prostora v kateri koli obliki (elektronska, telefonska komunikacija itd.) prepovedana.

1. raven tekmovanja

Tekmovalna komisija za vrednotenje izdelkov in za pošiljanje poročila o 1. ravni tekmovanja uporabi zaščiten zavihek na uradni spletni strani tekmovanja. Dostop je mogoč z geslom, ki ga ekipam posredujemo ob prijavi na tekmovanje. **"Pisna izjava"** za tekmovalce bo objavljena na uradni spletni strani tekmovanja. Šifrirani dosežki bodo najkasneje objavljeni do **22. 4. 2021 do 10.00**.

Za eventualni prevod nalog v angleški jezik je potrebno zaprositi tekmovalno komisijo najmanj **14 dni pred 1. ravnjo tekmovanja**. Želeno jezikovno varianto je potrebno označiti na Informacijskem strežniku ob izpisu prijavnice na tekmovanje.

Morebiten ugovor na vrednotenje na 1. ravni tekmovanja je potrebno **podati elektronsko** najkasneje do **25. 4. 2021 do 10.00**.

1. raven tekmovanja

Na 2. raven tekmovanja se najboljših 5 ekip uvrsti avtomatsko. Rezultati bodo objavljeni pod zaščitenim zavihkom na uradni spletni strani tekmovanja. V kolikor se ekipa 2. ravni tekmovanja ne bo udeležila, je potrebno v roku 24 ur po objavi rezultatov, to javiti organizatorju.

Gostitelj 2. ravni tekmovanja bo Univerza v Ljubljani, Fakulteta za matematiko in fiziko, Oddelek za fiziko.

Šifrirani rezultati 2. ravni tekmovanja bodo objavljeni najkasneje do **11. 5. 2021 do 10.00**. Morebiten ugovor na vrednotenje na 2. ravni tekmovanja je potrebno **podati elektronsko** najkasneje do **14. 5. 2021 do 10.00**.

Dosežki z 2. ravni tekmovanja bodo javno objavljeni na naših spletnih straneh skladno s pravilnikom tekmovanja. Tisti, ki bodo na državni ravni osvojili nagrade, bodo le-te prejeli po pošti.

Vprašanja, na katera na naših spletnih straneh ne najdete odgovorov, naslavljajte na naslov rm@dmfa.si ali na X (naš e-mail naslov).

Organizacijski odbor si pridružuje pravico, da ob premajhnem število prijavljenih ekip tekmovanje odpove. Dodatno si pridržujemo pravico, da ob manjšem številu prijavljenih ekip znižamo/prerazporedimo nagradni sklad.